На основу члана 130. став 3. , члана 132. и члана 133.. Закона о здравственој заштити („Службени гласник РС“, број 107/05, 72/09-др. закон, 88/10, 99/10, 57/11, 119/12, 45/13-др.закон, 93/14, 96/15, 106/15 и 113/17-др.закон), члана 18. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. закона, 83/2005 - испр. др. закона и 83/14 – др.закон), члана 32. став 1. тачка 9. Закона о локалној самоуправи („Службени гласник РС“ број 129/07, 83/14-др.закон, 101/16-др.закон и 47/18), члана 41. став 1. тачка 10. и 138. Статута Општине Владичин Хан (“Службени гласник Пчињског округа“, број 21/08 и 08/09 и„Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“ број 12/14 – пречишћен текст, 22/15, 43/16, 17/17 и 11/18), Скупштина општине Владичин Хан на седници одржаној дана 16.09.2018. године, донела је

**РЕШЕЊЕ О ИМЕНОВАЊУ ДИРЕКТОРА**

**ДОМА ЗДРАВЉА ВЛАДИЧИН ХАН**

**I**

Именује се Кристина Петровић, доктор медицине из Владичиног Хана, за директора Дома здравља Владичин Хан, на мандатни период од 4 (четири) године, почев од 07.12.2018. године.

**II**

Даном ступања Кристине Петровић на дужност директора Дома здравља Владичин Хан именованој престаје дужност вршиоца дужности директора Дома здравља Владичин Хан.

**III**

Решење ступа на снагу даном доношења.

**IV**

Решење објавити у „Службеном гласнику Града Врања“ .

**Образложење**

Правни основ за доношење наведеног Решења налази се у одредбама члана 130. став 3. , члана 132. и члана 133.. Закона о здравственој заштити („Службени гласник РС“, број 107/05, 72/09-др. закон, 88/10, 99/10, 57/11, 119/12, 45/13-др.закон, 93/14, 96/15, 106/15 и 113/17-др.закон), члана 18. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. закона, 83/2005 - испр. др. закона и 83/14 – др.закон), члана 32. став 1. тачка 9. Закона о локалној самоуправи („Службени гласник РС“ број 129/07, 83/14-др.закон, 101/16-др.закон и 47/18), члана 41. став 1. тачка 10. и 138. Статута Општине Владичин Хан (“Службени гласник Пчињског округа“, број 21/08 и 08/09 и„Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“ број 12/14 – пречишћен текст, 22/15, 43/16, 17/17 и 11/18),

Чланом 130. став 3. Закона о здравственој заштити предвиђено је да директора здравствене установе именује и разрешава оснивач.

Чланом 132. прописано је да за директора здравствене установе може бити именовано лице које има високу школску спрему здравствене струке или високошколску спрему здравствене струке са завршеном едукацијом из области здравственог менаџмента, које има најмање 5 година радног стажа у области здравствене заштите и које испуњава и друге услове предвиђене Статутом здравствене установе.

Чланом 133. предвиђено је да се директор здравствене установе именује на период од 4 године, највише два пута узастопно, те да се мандат директору здравствене установе рачуна од дана ступања на дужност

На основу расписаног Јавног конкурса за избор директора Дома здравља Владичин хан који је објављеног у листу Политика број 20 од 13.08.2018. године, Управни одбор Дома здравља Владичин Хан је извршио избор кандидата за директора Дома здравља Владичин Хан и оснивачу предложио кандидата за директора др Кристину Петровић.

Како је др Кристина Петровић именована за вршиоца дужности директора Дома здравља Владичин Хан, на период од шест месеци, Решењем Скупштине општине Владичин Хан, број 06-65/7/18-I од 13.05.2018. године, именованој престаје дужност вршиоца дужности директора Дома здравља Владичин Хан**,** дана 06.12.2018. године због истека мандата.

На основу напред наведеног, а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан, донето је решење као у диспозитиву.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-131/15/18-I**

**П Р Е Д С Е Д Н И Ц А,**

**Данијела Поповић**